fi fi hbs_lat fi fi fi fi fi fi es fi id id es es en fi fi fi fi fi fi fi fi fi fi fi fi et fi fi fi fi fi fi fi fi fi fi fi fi fi fi fi fi fi fi fi et fi fi fi fi fi fi fi fi fi fi fi fi fi fi fi fi fi fi et fi fi fi fi fi et fi fi fi fi fi fi fi fi fi fi fi fi fi fi fi fi fi fi es es en en es en es fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi la fi fi fi fi fi fi fi fi fi en fi en fi fi fi hbs_lat id fi fi fi fi en en fi fi fi fi es es en fi fi en en
Kuinka perustan matkablogin | 13 vinkkiä matkabloggaajaksi
Ninja Kit – Meidän varusteet seikkailuun
Matkablogin pitäminen on antanut meille osittain syyn lähteä selvittämään tavallisia mysteereitä lähialueille sekä kaukomatkoille. Haluaisitko aloittaa oman blogin ja oppia kuinka erottua sadoista tai tuhansista muista bloggaajista? Tässä yksityiskohtaisessa oppaassa kerromme miten perustat matkablogin nopeasti ja helposti.
Matkablogin luominen on nykyään yllättävän helppoa. Vinkkiemme avulla saat oman matkablogin toimintaan jo tänään ilman osaamista koodaamisesta.
Matkablogin ylläpito on paljon muutakin kuin mielenkiintoisia kuvafiidejä Instagramissa tai lennokkaita juttuja nettisivujen artikkeleissa. Julkaisujen tekeminen vaatii paljon taustatyötä eikä se aina ole niin helppoa kuin miltä se saattaa näyttää. Harvoin julkaisemme niitä kaikkia työn vaiheita, joita yhden jutun luominen vaatii.
Puhtaasti harrastuspohjaiseen bloggaamiseen riittää ilmainen WordPress. WordPress.com tarjoaa ilmaisen blogialustan, mutta jos haluat kehittää blogiasi ammattimaisempaan suuntaa, jatka lukemista eteenpäin.
Matkablogin teknisiin toteutuksiin on syytä käyttää hieman rahaa. Pääset alkuun ilmaisilla versioilla, mutta laadukkaat työkalut helpottavat työtäsi, kun blogisi astuu askeleen kohti ammattimaisempaa toimintaa.
Tässä jutussa kerromme miten aloitat oman matkablogin. Jokainen suuri matkabloggaaja on joskus ollut perustamassa ensimmäistä matkablogiaan ja haaveillut arvostetusta matkabloggarin nimikkeestä. Jokainen muistaa kuinka hankalalta alku vaikutti ja kuinka hitaalta seuraajien karttuttaminen tuntui.
Opi parhailta ja tee toisin
Hyvä matkablogi sisältää helposti muistettavan nimen. Tee nimestäsi erottuva ja lyhyt. Kehitä nimi, jolla on mahdollisuus elää sekä mukautua, sillä kuukausien ja vuosien aikana kiinnostuksen kohteet saattavat muuttua ja tuolloin nimen vaihtaminen voi olla työlästä.
Tee nimestä lyhyt ja muistettava
Blogisi nimen tulisi olla suhteellisen lyhyt, helppo kirjoittaa, muistaa ja jakaa. Suosittelemme ideointia, jossa kirjoitat blogiasi kuvaavia nimi-ideoita ylös.
Kirjoita kaikki syntyneet ajatukset ylös ja lähde hahmottelemaan kirjaimien ja nimien yhdistelmiä. Käytä apunasi sanakirjoja. Kysy ystäviltäsi mielipiteitä ja ehdotuksia, mutta muista että ystäväsi tai perheenjäsenesi harvoin kertovat suoraan, jos nimi ei miellytä.
Sopivan nimen löytäminen voi olla vaikeaa kilpailluilla aihe-alueilla, mutta pyri välttämään tavuviivoja tai numeroita sivusi osoitteessa. Muutoin osoitteen selittäminen vaikeutuu huomattavasti. Esimerkiksi 100-paivaa-matkalla.com tuottaa vaikeuksia oikean kirjoitusasun muistamisessa. Blogisi mainostaminen tapahtuu usein puskaradion välityksellä ja edellämainittu osoite on esimerkki vaikeasti leviävästä sivun nimestä.
Vältä liiaksi käytettyjä sanoja
Vältä vakiintuneita tai rekisteröityjen yritysten ja organisaatioiden nimiä tai sellaisia sanoja, joiden käytöstä on ollut suosittua. Toki voit käyttää nimiä Martin matkat, Wandering-Liisa, mutta sellaiset nimet eivät erotu niistä, jotka valitsivat samantyylisen nimen jo ennen sinua. Tarkoituksenasi on erottua kaikista muista matkablogeista ja nimi on usein ensimmäinen mahdollisuus. Ole rohkeasti uniikki.
Mieti tarkkaan nimeä, jonka valitset verkkosivujesi osoitteeksi. Sen muuttaminen ei ole helppo tehtävä. Varo ettet rajaa valitsemallasi nimelläsi liian ahdasta aihealuetta.
2. Valitse mieluiten itse asennettava WordPress-versio
Blogin aloitus kannattaa aloittaa suoraan itse-houstattavalla WordPress-tilillä. Tämä tarkoittaa sitä, että sivustosi sijaitsee valitsemassasi webhotellissa eikä ilmaisella WordPress.com-tilillä. Mikä on näiden ero?
Nettisivusi on matkablogini.fi sen sijaan että se olisi muotoa matkablogini.wordpress.com
Sinulla on täydet valtuudet sivustoosi
Voit myydä mainostilaa sivuillesi
Voit asentaa hyödyllisiä plugineita ja asentaa teemoja sivuillesi
Voit asentaa Google Analyticsin mittaamaan kävijöiden määriä
Voit näyttää Google Adsense-mainoksia ja saada niistä rahaa
WordPress on toistaiseksi ainoa varteenotettava vaihtoehto. Muut nykyiset blogialustat kuten Blogger tai Blogspot ovat jääneet kehityksestä kauas taakse. Niiden omistajana toimiva Google ei ole osoittanut kiinnostusta kehittämään alustaa nykyaikaiselle tasolle.
WordPressin asennuksen jälkeen voit kirjautua sivustosi ohjausnäkymään tekemilläsi kirjautumisnimellä sekä salasanalla. Sinulla on nyt matkablogi. Seuraavaksi alkaa sisällöntuottaminen.
3. Valitse blogillesi webhotelli
Mikä on webhotelli ja mitä tarkoittaa sivuston houstaaminen? Asia ei ole niin hämmentävä kuin miltä se saattaa kuulostaa. Nettisivut tarvitsevat paikan jonne sivuston tiedot ja mm. kuvat sijoitetaan. Tämä tapahtuu ”vuokraamalla” webhotellista kotisivutilaa.
Kotisivutilan vuokraaminen maksaa tarjoajasta riippuen 50 eurosta/vuosi ylöspäin. Hinta usein kertoo webhotellin toimintavarmuudesta ja asiakaspalvelun tasosta. Joissakin webhotelleissa WordPressin asentaminen tapahtuu napin painalluksella, joten koodista tietämätönkin pääsee helposti alkuun.
Webhotelli tarjoaa useita erilaisia palvelupaketteja, joista aloitteleva bloggari tulee toimeen yksinkertaisimmalla vaihtoehdolla. Jatkossa kävijämäärien kasvaessa nykyistä pakettia voi korottaa helposti jopa kesken sopimuskauden.
4. Opettele käyttämään WordPressia
Vaikuttaako WordPress ylitsepääsemättömän sekavalta? Ei hätää, WordPress on muuttunut alalla lähes standardiksi ja erilaisia tutoriaaleja on tarjolla vaikka kuinka paljon. Tutustumalla vinkkeihin ja ohjeisiin opit nopeasti miten teet blogiisi sopivat asetukset ja miten luot ensimmäisen blogiartikkelisi.
5. Hanki blogillesi laadukas teema
Wordpressin asennuksen yhteydessä tulee mukana vakiomalllisia teemoja. Älä käytä niitä, sillä maksulliset teemat tarjoavat paljon helpomman tavan luoda ulkoasuja ja esitellä sisältöä. Nykyaikaiset ”Raahaa ja vapauta” -tyyliset toiminnot ovat yksinkertaisia käyttää eivätkä ne vaadi lainkaan koodaustaitoja. Laadukkaat teemat maksavat noin 40-100€. Me olemme pärjänneet hyvin vuosien ajan 59€ maksavalla teemalla.
Olemme alkuajoista lähtien kokeilleet muutamia teemoja, mutta päätyneet luottavaisin mielin Enfold-nimiseen teemaan. Se on yksinkertaisen monipuolinen ja helppo käyttää. Taitojen kasvaessa se tarjoaa myös kustomointimahdollisuuksia. Yksinkertaisilla koodipätkillä saa selkeitä toiminnallisia muutoksia. Tässä apuna on ollut teeman oma asiakaspalvelufoorumi, josta voi vapaasti kysyä tai etsiä haun avulla ratkaisuja oman sivuston ongelmiin. Hyviä teemoja voi tutkia myös Themeforest-nimiseltä sivustolta, jonne teemojen tekijät laittavat niitä esittelyyn.
Monet laadukkaat teemat tarjoavat foorumisivuston, jossa käyttäjiä opastetaan kustomoinnissa. Vastaavasti voi palkata Wordrpress-osaajan tekemään haluamasi muutokset.
Mieti myös tarvitsetko sivuillesi logoa. Logo on usein visuaalinen merkki, joka tunnistetaan osaksi tuotetta ja laadukkuutta. Hyvällä logolla on helppo erottua tuhansien muiden blogien joukosta. Matkablogisi on tuote, joka kilpailee lukijoista muiden matkablogien kanssa. Pienille yksityiskohdilla teet oman blogisi kiinnostavaksi.
6. Lataa sivuillesi hyödyllisiä plugineita
Pluginit tuovat sivustollesi lisäominaisuuksia sekä hyötyjä. Monet plugineista ovat ilmaisia. Plugineiden lataaminen onnistuu helposti ohjausnäkymän valikosta lisäosat –> lataa uusi lisäosa.
Tässä on osa meidän suosittelemistamme plugineista:
Yoast SEO – Erittäin tehokas plugin sivustosi optimoimiseen
Wordfence – Turvallisuus on sivuston perusedellytys. Varmista, ettei sivustosi joudu hakkerieden kohteeksi
Jetpack – Jetpak on multiplugin joka tarjoaa paljon näppäriä ominaisuuksia. Meille hyödyllisin ominaisuus on ollut yksinkertainen kävijäseuranta.
Plugien suositukset riippuvat myös paljolti siitä mitä sivuilla on, mutta näillä pääset hyvin alkuun.
7. Etusivulta ensimmäiset askeleet
Etusivu on koko blogin tärkein sivu. Se on usein se sivu, jonne lukijat saapuvat ensimmäisenä. Se on myös ensimmäinen asia, josta lukijat tekevät päätelmiä sivustosi kiinnostavuudesta. Se voi siis olla myös ainoa sivu, jonka he näkevät. Kerro etusivulla taustatietoa itsestäsi ja anna lukijoille syy seurata matkaasi.
8. Kirjoita ensimmäinen juttusi
Ensimmäinen juttusi voi käsitellä melkeinpä mitä vain. Voit kertoa miksi blogi on perustettu ja mitä lukijat saavat sivuilla lukea. Voit myös tietenkin aloittaa kirjoittamalla viimeisestä reissustasi. Tästä eteenpäin sinulla on rajattomat mahdollisuudet.
Ensimmäinen julkaistava juttu auttaa viimeistään selvittämään miten kuvat liitetään blogiin ja miltä jutun tulisi näyttää. Tästä eteenpäin työ on kulmien pyöristämistä ja kehittymistä. Kirjoitusrytmin löytyessä  keskityt parantamaan julkaistavien kuvien laatua kehität omaperäistä kirjoitustyyliäsi.
9. Hyödynnä sosiaalinen media
Menestyksekkään matkablogin takana on lähes aina sosiaalisen median hyödyntäminen. Somen hyödyntäminen toimii 1000Xpuskaradion tavoin. Ota haltuun ainakin seuraavat suosituimmat sosiaalisen median kanavat:
Pidä käyttänimesi kaikilla alustoilla samana. Muutoin ihmisten on vaikea löytää niitä.
Sosiaalisen median aktiivisuus on tärkeää suosion kannalta. Sen viehätys voi kuitenkin haukata suuren osan ajasta. Älä hukkaa tunteja sosiaaliseen mediaan, vaan ole tehokas. Tee kokeiluja mihin aikaan lukijasi mieluiten haluaisivat postauksesi ja perusta aikataulu sen mukaan. Älä jää odottelemaan kommentteja, vaan tarkista ja vastaa niihin päivän päättyessä.
10. Opi parhailta ja tee toisin
Tarjolla on tuhansittain erilaisia blogeja, joista jokainen himoitsee lukijoiden huomiota. Blogisi tulee olla poikkeava, jotta se erottuu massasta. Aiheiden ei tarvitse olla poikkeavia, mutta niiden esilletuomiseen on syytä panostaa. Kirjoita hyvin, valokuvaa upeita otoksia tai tee hienoja videoita. Unohda keskinkertaisuus, mutta älä aiheuta itsellesi suorituspaineita.
Tärkeintä blogin perustamisessa on opiskella perusteet ja alkaa työhön. Kaikki muu oppi tulee tutuksi tekemisen kautta. Jokaiselle tapahtuu matkan varrella erehdyksiä, mutta niistä oppii. Parhaat opit tulevat ammattilaisilta, jotka ovat läpikäyneet polun alusta asti ja tehneet valintoja erilaisten huomioiden pohjalta. Heidän blogaustyylinsä ei ole syntynyt sattumankauppana, vaan saattaa olla pitkällisen kokemuksen tuotos. Älä kuitenkaan imitoi heitä, vaan hyödynnä heidän elämänkokemusta omassa blogissasi luoden sisällöstäsi omasi näköistä. Ideoiden omaksuminen toisilta on hyvä asia, mutta muista tuoda niihin jotain omaa.
Nyt on oikea hetki kirjoittaa ja luoda sivuillesi sisältöä. Laatu korvaa määrän, joten älä mieti kuinka usein sinun tulisi tuottaa uusia juttuja. Sinulle sopivin rytmi muodostuu ajan kanssa.
Suunnittele kaikessa rauhassa hyödyllinen blogipostaus, joka antaa lukijalleen hyötyä ja joka inspiroi lukijaansa antaen hänelle hyödyllisiä vinkkejä.
Kirjoittaessasi matkablogia toimit matkaoppaana. Lukijasi haluavat tietää paikkoja joihin tutustua, mutta myös niitä joita tulisi välttää. Herätä paikan mahdollisuuksista lukijalle innostus videoiden ja kuvien avulla.
Alussa on suotavaa vaihdella kirjoitustyylejä, jotta löydät lukijoita kiinnostavan tyylin. Pienetkin asiat voivat merkitä lukijalle paljon. Meidän yhdeksi suosituimmaksi teemoiksi ovat nousseet jutut, joissa vierailemme mystisissä paikoissa kertoen samalla paikan hyvin tavanomaisen tarinan. Sitä emme olisi saaneet koskaan selville ilman kokeilevaa kirjoittamista.
Mistä ideoita kirjoittamiseen jos et ole matkalla?
Voit kirjoittaa matkablogia ilman, että sillä hetkellä matkustelisit. Matkasuunnitelmiin tai matkabudjettiin liittyvät aiheet kiinnostavat muita matkaa suunnittelevia. Matkablogia ylläpitäessä sinun ei tarvitse olla koko aikaa maailmalla. Voit kirjoittaa esimerkiksi oman kaupunkisi vinkeistä ja auttaa tuhansia matkailijoita, jotka etsivät kotikaupungistasi vinkkejä. Auta muita matkailijoita ja saat heistä vakituisia lukijoita.
Lue aiempi artikkelimme, jossa pohdimme millaiset aiheet voivat liittyä matkablogeihin.
Verkostuidu muiden matkabloggaajien kanssa
Lue mitä muut matkabloggaajat kirjoittavat kohteistaan. Kommentoi, mutta vain jos löydät sopivaa sanottavaa. Solidaarisuuskommentit ”Ihana” ovat turhia, niistä ei ole hyötyä. Verkostoituminen on helpointa aloittaa esimerkiksi Facebookin matkablogiaiheisissa ryhmissä.
Kirjoittaessasi kirjoita mielenkiinoisesta aiheesta. Kirjoitus Moon partyistä Thaimaassa ei tuota ehkä vielä kovin kiinnostavaa juttua, sillä niin moni on sen jo kokenut. Melonta läpi Saimaan tai Intian läpikävely ovat toki vain harvojen toteutettavissa, mutta ehkä siksi ne ovatkin kiinnostavuudeltaan omalla tasollaan. Poikkeavat aiheet keräävät helpommin aiheesta somejakoja ja kiinnostavat laajempaa yleisöä. Blogisi ei kuitenkaan tarvitse olla täynnä ihmetekoja tai ultimaattisen eksoottisia paikkoja saavuttaaksesi laajempaa suosiota.
Hakukoneoptimoinnissa verkkosivun pääsisältö pyritään kertomaan mahdollisimman selkeästi hakukoneille, kuten Googlelle. Sosiaalisen median lisäksi Google tuo suurimman osan lukijoista sivuillesi.
Hakukone-sanalla saattaa olla negatiivisiä mielikuvia, mutta asiaan ei liity millään tavoin mysteerejä tai huijaustaktiikkaa.
Hakukoneoptimointi voisi verrata pitchaus-tilanteeseen, jossa idean esittelijät esittävät bisness-ideansa minuutin aikana sijoittajille. Selkeimmän esityksen tehnyt vie voiton tasavertaisissa ideoissa. Samoin bloggaaja haluaa Googlen ymmärtävän mistä sivustossa on kyse. Onnistuneen hakukoneoptimoinnin seurauksena Google parantaa sivustosi löydettävyyttä ja lukijat löytävät entistä helpommin artikkeleihisi.
Hakukoneoptimointi saattaa kuulostaa vaikealta, mutta yksinkertaisimmillaan se noudattaa lukijan toivomaa kaavaa. Lukija haluaa blogijuttuusi saavuttuaan tietää mitä blogin aihe käsittelee. Ydinaiheen tulisi selvitä jo sivun otsikosta sekä lyhyestä esittelytekstistä. Muutoin lukija saattaa jatkaa matkaansa ja etsiä sivuja, jotka häntä kiinnostavat. Muista aina ajatella lukijaa. Millainen on blogijuttu jonka itse ahmit alusta loppuun? Sivusto todennäköisesti alkaa sinua kiinnostavalla aiheella ja tarjoilee tulevalle matkallesi ideoita ja innostusta.
Blogin hakukoneoptimointi on laaja aihe, mutta ylläolevalla perussäännöllä pääsee jo pitkälle.
13. Ansaitse rahaa matkablogilla
Alussa lukijasi koostuvat pääasiassa perheenjäsenistä sekä ystävistäsi. Näin alkaa lähes jokaisen matkabloggaajan ura. Rahan ansaitsemiseen tarvitset kuitenkin huomattavasti laajemman lukijakunnan. Mitä enemmän saat houkuteltua lukijoita, sen enemmän sinulla on mahdollisuus tienata. Rahan ansaitseminen on pitkäkestoinen polku, jota ei ole syytä aloittaa vain ansaintatarkoituksessa. Alussa tämä mahdollisuus on hyvä jättää huomioimatta ja keskittyä vain sisällön tuottamiseen sekä lukijamäärän kasvattamiseen. Raha ja mainostajien kiinnostuminen seuraavat lukijoita.
Rahaa voi ansaita monin keinoin:
Affliate-mainokset ovat verkkokauppojen mainoksia, joiden kautta tehdyistä ostoksista saat pienen palkkion
Aivan alussa matkablogisi tuotot ovat minimaalisia ja ne usein kasvavat lukijakunnan mukaan. Lukijakunnan kasvattaminen tulisi olla suurin tavoitteesi. Lukijakunnan kasvattamisen sääntö on helppo: tee hyvää sisältöä joka kiinnostaa lukijoita ja levitä luomaa sisältöäsi kaikin tavoin ihmisten saataville.
Matkablogin luominen on helppoa, mutta lukijakunnan kerääminen on haastavempaa. Blogeilla kestää helposti vuodenkin saavuttaa lukijatavoitteensa.
Matkablogi ammattina on monien unelma-ammatti, mutta Suomessa se on ollut vain harvojen mahdollisuus. Pelkkä kirjoittaminen ei mahdollista kokopäiväistä matkabloggaamista, vaan työhön kuuluu paljon muutakin yhteistyöhön liittyvää oheistyötä. Suosittu matkablogi ei synny hetkessä.
Tarina. Ilman tarinaa sinulla on vain kasa tekstiä ja kuvia, jotka jättävät lukijan kylmäksi. Hyvä tarina kietoo kaikki elementit yhteen yhdeksi kiinnostavaksi kokonaisuudeksi.
Tsunami – Urbaanin löytöretkeilijän loma
Osta Urbanex Ninja -tarra. Pienikin osto on pitkälle eteenpäin.
Ninja Kit – Meidän varusteet seikkailuun Instagramin parhaat suomalaiset Urban Exploration -kuvaajat